ΓΡΑΠΤΗ ΕΡΩΤΗΣΗ E-2704/02

υποβολή: Charles Tannock (PPE-DE) προς την Επιτροπή

(26 Σεπτεμβρίου 2002)

Θέμα: Διώξεις από τις βιρμανικές αρχές

Συνεχίζονται οι καταγγελίες για διώξεις μειονοτικών εθνοτικών ομάδων που ζουν στη ζούγκλα από τις βιρμανικές αρχές, και ιδίως των Χριστιανών Κάρεν και της φυλής Σαν. Αυτές οι διώξεις περιλαμβάνουν συστηματικούς βιασμούς και φόνους. Τη δεύτερη ημέρα των περυσινών Χριστουγέννων, ο καταυλισμός Ler Per Hur που φιλοξενεί εκτοπισμένους Κάρεν δέχτηκε επίθεση που οδήγησε στη φυγή 300 ατόμων στην Ταϊλάνδη. Το Φεβρουάριο, καταγγέλθηκε ότι βιρμανικά στρατεύματα του 246ου Τάγματος Πεζικού εκτέλεσαν τρεις αγρότες που πήγαιναν στο αγρόκτημά τους έξω από το χωριό Saai Khaao στο δήμο Kun Hing. Το Μάιο, καταγγέλθηκε ότι στρατεύματα του 559ου Τάγματος Ελαφρού Πεζικού εκτέλεσαν δέκα χωρικούς Κάρεν στο χωριό Mukwa.

Πιστεύεται ότι στο παρελθόν ορισμένες από αυτές τις ομάδες εμπλέκονταν σε λαθρεμπόριο ναρκωτικών, αν και τώραπάρχουν πληροφορίες ότι στόχος ήταν ορισμένα μέλη της φυλής Σαν που προσπάθησαν πρόσφατα να εμποδίσουν τις παράνομες εξαγωγές δισκίων αμφεταμινών στην Ταϊλάνδη που πραγματοποιούνται με την ενεργό συνεργία του βιρμανικού στρατού.

Είναι εμφανώς δύσκολο για την Ευρωπαϊκή Ένωση να εξακριβώσει μεμονωμένα περιστατικά, μπορεί ωστόσο η Επιτροπή να επιβεβαιώσει ότι τέτοιου είδους συστηματικές διώξεις λαμβάνουν χώρα σε τακτική βάση και, εάν ναι, τι προσπάθειες έχει καταβάλει η Επιτροπή για να βελτιώσει την κατάσταση ανθρωπίνων δικαιωμάτων του καθεστώτος·

Μπορεί να επιβεβαιώσει η Επιτροπή ότι ο βιρμανικός στρατός εμπλέκεται σε λαθρεμπόριο δισκίων αμφεταμινών με προορισμό την Ταϊλάνδη· Έχει η Επιτροπή αποδείξεις ότι η βιρμανική κυβέρνηση ενέχεται σε λαθρεμπόριο ηρωίνης·

Ποια είναι η έκταση των εμπορικών σχέσεων μεταξύ της Βιρμανίας και της Ευρωπαϊκής Ένωσης· Θα μπορούσε να επισημάνει η Επιτροπή τι οικονομική βοήθεια παρέχει η Ευρωπαϊκή Ένωση στη Βιρμανία·

Απάντηση του κ. Patten εξ ονόματος της Επιτροπής

(16 Οκτωβρίου 2002)

Όπως έχει αναφερθεί επανειλημμένως, η Επιτροπή εκφράζει την έντονη ανησυχία της σχετικά με την κατάσταση στη Βιρμανία/Μιανμάρ και τη ζημία που προκαλεί το στρατιωτικό καθεστώς στη χώρα και στο μέλλον αυτής, καθώς και τις αρνητικές επιπτώσεις των πολιτικών της στην περιοχή, όπως η διακίνηση ναρκωτικών και μια εξαιρετικά δύσκολη κατάσταση προσφύγων.

Η Επιτροπή γνωρίζει την ύπαρξη αναφορών για ισχυριζόμενες διώξεις μειονοτικών εθνοτικών ομάδων από τους στρατιωτικούς στη Βιρμανία/Μιανμάρ και εκφράζει συνεχώς την έντονη ανησυχία της για την κατάσταση των δικαιωμάτων του ανθρώπου στη χώρα, ιδίως σε περιοχές εθνοτικών μειονοτήτων. Κατά την πρόσφατη επίσκεψη της Τρόικα της Ένωσης στη Βιρμανία/Μιανμάρ εκφράστηκαν εκ νέου οι ανησυχίες αυτές στην κυβέρνηση της Βιρμανίας. Η Επιτροπή ενημερώνει επίσης τακτικά τους εταίρους της Βιρμανίας στο Σύνδεσμο Κρατών της Νοτιοανατολικής Ασίας (ASEAN) για τις ανησυχίες της.

Η Επιτροπή γνωρίζει επίσης τους ισχυρισμούς ότι το εν λόγω καθεστώς είναι αναμεμιγμένο στη διακίνηση ναρκωτικών μολονότι αυτό είναι φυσικά δύσκολο να αποδειχθεί.

Η Ένωση έχειιοθετήσει μια πολύ συγκεκριμένη κοινή θέση όσον αφορά την Βιρμανία/Μιανμάρ. Η εν λόγω κοινή θέσηιοθετήθηκε αρχικά το 1996 και ενισχύθηκε έκτοτε ορισμένες φορές. Περιλαμβάνει εμπάργκο όπλων που επιβλήθηκε το 1990, την αναστολή της συνεργασίας στον τομέα της άμυνας από το 1991 και την αναστολή κάθε διμερούς βοήθειας εκτός από την αυστηρά ανθρωπιστική βοήθεια. Η Ένωση επέβαλε επίσης απαγόρευση χορήγησης θεώρησης για τα μέλη του στρατιωτικού καθεστώτος, τα μέλη της κυβέρνησης, στελέχη του στρατού και αξιωματικούς ασφαλείας και των οικογενειών τους, καθώς και την αναστολή επισκέψεων κυβερνητικών στελεχώνψηλού επιπέδου στη Βιρμανία/Μιανμάρ.

Η περαιτέρω ενίσχυση της κοινής θέσης, που αποφασίστηκε στις 10 Απριλίου 2000, εισήγαγε (α) απαγόρευση προμήθειας εξοπλισμού δυνάμενου να χρησιμοποιηθεί για εσωτερική καταστολή ή τρομοκρατία, (β) τη συγχώνευση και δημοσίευση των πρώην κόκκινων (αυτόματη απαγόρευση χορήγησης θεώρησης) και κίτρινων (απαιτείται διαβούλευση μεταξύ των κρατών μελών για αιτήσεις χορήγησης θεώρησης) καταλόγων και (γ) δέσμευση των περιουσιακών στοιχείων που βρίσκονται στο εξωτερικό ατόμων που κατονομάζονται στους δημοσιευθέντες καταλόγους. Στο πλαίσιο αυτό παρέχεται η δυνατότητα άρνησης χορήγησης θεώρησης για τονπουργό εξωτερικών της Βιρμανίας όταν πρόκειται για το συμφέρον της Ένωσης.

Το Συμβούλιο Γενικών Υποθέσεων της 8ης Οκτωβρίου 2001 αποφάσισε περαιτέρω ανανέωση της κοινής θέσης για το διάστημα μέχρι τις 29 Απριλίου 2002, χωρίς τροποποιήσεις με εξαίρεση τεχνική τροποποίηση που επιτρέπει στα κράτη μέλη να τηρούν τιςποχρεώσεις τους σε σχέση με τη χορήγηση θεωρήσεων για τη διευκόλυνση συμμετοχής σε συναντήσεις ή διασκέψεις των ΗΕ. Η κοινή θέση ανανεώθηκε, ως έχει, τον Απρίλιο του 2002 μέχρι τις 29 Οκτωβρίου 2002.

Όσον αφορά τις εμπορικές σχέσεις, η Βιρμανία/Μιανμάρ είναι μέλος του Παγκόσμιου Οργανισμού Εμπορίου (ΠΟΕ) και το εμπόριό της προστατεύεται επομένως από τους κανόνες του ΠΟΕ από οποιαδήποτε διακριτική μεταχείριση. Εντούτοις, τα κοινοτικά εμπορικά προνόμια τα οποία χορηγούνται κανονικά στις Λιγότερο Ανεπτυγμένες Χώρες, καταργήθηκαν για την περίπτωση της Βιρμανίας/Μιανμάρ το 1997 για λόγους καταναγκαστικής εργασίας. Αυτό σημαίνει ότι η χώρα δεν είναι επιλέξιμη να επωφεληθεί από την κοινοτική πρωτοβουλία Everything but Arms, που ξεκίνησε το 2001.

Η Επιτροπή χορηγεί 4-6 εκατ. ευρώ για ανθρωπιστική βοήθεια ετησίως στον λαό της Βιρμανίας, ιδίως σε εθνοτικές μειονοτικές περιοχές, και επί του παρόντος βρίσκεται στο στάδιο εκπόνησης πρόγραμμα βοήθειας ύψους 5 εκατ. ευρώ για την καταπολέμηση του ιού της ανθρώπινης ανοσοανεπάρκειας/του συνδρόμου της επίκτητης ανοσοποιητικής ανεπάρκειας (HIV/AIDS) στη χώρα. Όλη η κοινοτική βοήθεια διοχετεύεται μέσω μη κυβερνητικών οργανώσεων (ΜΚΟ) και/ή διεθνών οργανώσεων.